recursal/SuperWikiNEXT-32B huggingface dataset:
Roti tradisional Tunisia dibuat.
Sedangkan kebanyakan orang Tunisia moden menganggap diri sebagai orang Arab, kebanyakan mereka sebenarnya berketurunan daripada kaum Barbar yang asli: kurang daripada 40% takung gen berasal dari Timur Tengah.  Banyak peradaban telah menyerang, berhijrah, dan diserap ke dalam masyarakat Tunisia pada sepanjang alaf-alaf yang lalu. Pemasukan penduduk yang banyaknya telah disebabkan oleh penaklukan oleh Phoenicia, Rom, Vandal, Arab, Turki Uthmaniyyah, dan Perancis. Banyak orang Moor dan Yahudi Sepanyol juga tiba pada akhir abad ke-15.

Hampir semua orang Tunisia (98% daripada jumlah penduduknya) adalah orang Muslim.  Terdapat sebuah masyarakat Yahudi di pulau Djerba di selatan sejak dari 2,500 tahun lagi. Walaupun jumlahnya telah berkurangan secara ketara, masih terdapat sebuah masyarakat Yahudi yang kecil di Tunis yang berketurunan daripada pelarian Sepanyol pada akhir abad ke-15. Adanya juga sebuah masyarakat Kristian asli yang kecil.  Kebanyakan golongan minoriti nomad asli yang kecil telah diserap ke dalam masyarakat yang lebih besar.

Rujukan
-------

1. ↑  "Kajian DNA mendedahkan hubungan Phoenicia-Malta". National Geographic. 1 Oktober 2004. Dicapai pada 9 September 2006.
2. ↑  "Buku Fakta Dunia CIA — Tunisia". Diarkibkan daripada yang asal pada 2007-05-09. Dicapai pada 13 Januari 2007.
3. ↑  "*TUNISIE — Ils ont choisi le christianisme*[[Category:Rencana yang mengandungi teks bahasa Perancis]]code: fr is deprecated [[Category:Lang and lang-xx using deprecated ISO 639 codes|fr]]" (dalam bahasa Perancis). 7 Julai 2005. Dicapai pada 9 September 2006. URL–wikilink conflict (bantuan)
**Laksa Sarawak** merupakan sebuah juadah yang berasal dari Negeri Sarawak,Malaysia. Bahan utamanya adalah sambal laksa yang diperbuat daripada pelbagai ramuan. Laksa Sarawak tidak berada dalam kategori yang sama dengan laksa lain yang ada di Malaysia kerana Laksa Sarawak menggunakan air rebusan udang dan ayam. Tidak seperti laksa lain yang menggunakan air rebusan ikan. Ia mempunyai sup asas mengandungi sambal belacan yang memberikannya warna seakan kemerahan yang turut dicampur dengan santan, asam jawa, bawang putih, lengkuas, dan serai. Di atasnya pula ditabur dengan cebisan telur goreng, hirisan ayam, udang, dan daun ketumbar. Limau nipis juga ditambah mengikut selera individu. 

Bahan-bahan seperti tauge, hirisan tauhu goreng atau makanan laut yang lain juga ditambah mengikut kehendak walaupun bahan-bahan tersebut bukanlah ramuan laksa yang tradisional.

Laksa Sarawak juga turut mudah didapati di negeri-negeri jiran seperti Sabah dan Brunei Darussalam. Hasilnya mungkin menyebabkan sesetengah untuk mempercayai bahawa terdapat resipi laksa yang berbeza dari Sabah dan Brunei, yang sebenarnya serupa dengan laksa Sarawak.

Variasi
-------

Antara variasi laksa Sarawak ialah:

1. **Laksa Sarawak Biasa**: Disajikan bersama udang bersaiz kecil
2. **Laksa Sarawak Special**: Disajikan bersama udang bersaiz besar
3. **Laksa Ambal**: Disajikan bersama ambal bagi menggantikan udang
4. **Laksa Sarawak Segera**: Laksa Sarawak versi segera seperti MAGGI® Royale™ Sarawak Sambal Laksa, Lee Fah Sarawak White Laksa, Masto Sarawak Laksa, Boneo Spice Instant Sarawak Laksa

Rujukan
-------

1. ↑  "3 hungry tummies: The Secret Of Sarawak Laksa Paste Revealed - My 500th Post". *3hungrytummies.blogspot.my*. Dicapai pada 2016-03-31.
2. ↑  "Best Sarawak Laksa in Kuching". The Malaysian Insider. 29 April 2015.
3. ↑  "Pencetus Ambal Laksa". Zan's Sarawak Laksa.
Maurits van Oranje, *Generaladmiral* pertama dalam sejarah
**Laksamana Jeneral** adalah sejenis pangkat tentera laut bagi negara Denmark, Belanda, Jerman, Rusia, Portugis, Sepanyol dan Sweden. Sejarah asalnya ialah gelaran pembesar-pembesar tinggi tentera atau tentera laut zaman awal Eropah moden yang kadangkala disandang, sebagai contoh panglima tentera laut Belanda (biasanya Putera Orange).

Reich Ketiga
------------

Rencana utama: Pakaian seragam dan lencana pangkat Kriegsmarine
*Kriegsmarine* PDIIlencana bahulencana pergelangan**Generaladmiral**
Di dalam Kriegsmarine Jerman semasa Perang Dunia Kedua, *Generaladmiral* merupakan pangkat diatas *Admiral* dan dibawah *Grossadmiral*. *Generaladmiral* adalah pangkat laksamana empat bintang, setaraf dengan laksamana penuh dalam tentera laut British dan Amerika. Di dalam sistem pangkat tradisi Jerman sehingga Perang Dunia II, laksamana setaraf dengan laksamana madya British atau Amerika.

Insignia pergelangan baju bagi *Generaladmiral* ialah sama dengan laksamana tetap, iaitu satu baris lebar, diikuti di atasnya dengan tiga baris sederhana (*kolbenringe* dalam istilah tentera laut Jerman), manakala baris yang diatas sekali mempunyai satu bintang kecil. *Generaladmiral* memakai tiga pip diatas bahu (epolet) bagi membezakan mereka daripada laksamana tetap. Persamaan *Generaladmiral* dengan Tentera Darat dan Tentera Udara Jerman ialah kolonel jeneral (*Generaloberst*).

Pada tahun 1943, satu arahan telah dikeluarkan iaitu jika *Oberbefehlshaber der Kriegsmarine* (Panglima Tentera Laut) menyandang pangkat *Generaladmiral*, dia akan memakai insignia pergelangan tangan seorang laksamana besar, tetapi kekal memakai epolet bahu seorang *Generaladmiral*.

Amalan yang sama telah digunakan dalam Tentera Darat Jerman, membenarkan kolonel jeneral memakai empat pip di atas epolet bahu apabila terlibat dalam tugas-tugas Fil Marsyal. Pangkat *Generaladmiral* pada mulanya diberi kepada bakal laksamana besar Erich Raeder pada 20 April 1936. 

Lain-lain penyandang laksamana jeneral ialah;

* Conrad Albrecht (1 April 1939)
* Alfred Saalwachter (1 Januari 1940)
* Rolf Carls (19 Julai 1940)
* Hermann Boehm (1 April 1941)
* Karl Witzell (1 April 1941)
* Otto Schultze (31 Ogos 1942)
* Wilhelm Marschall (1 Februari 1943)
* Otto Schniewind (1 Mac 1944)
* Walter Warzecha (1 Mac 1944)
* Oskar Kummetz (16 September 1944)
* Hans-Georg von Friedeburg (1 Mei 1945)

Yang menarik perhatian ialah Karl Donitz telah dinaikkan pangkat ke laksamana besar dengan tanpa menjadi laksamana jeneral dahulu.

|  |  |  |
| --- | --- | --- |
| pangkat junior**Admiral** | (Pangkat Kriegsmarine)**Generaladmiral****Generaloberst** | pangkat senior**Grossadmiral** |
**Lakon layar** atau *skrip* ialah cetakan biru atau perancangan yang ditulis oleh penulis lakon layar untuk filem atau rancangan televisyen. Lakon layar boleh terhasil dalam bentuk olahan asli atau adaptasi dari penulisan yang sedia ada seperti hasil sastera. Walau bagaimanapun, terdapat perbezaan di antara lakon layar dan skrip. Sesebuah lakon layar memberi sasaran kepada visual dan seni-seni naratif seperti filem dan televisyen. Manakala sesebuah skrip melibatkan cetakan biru tentang "apa yang terjadi" dalam satu-satu komik, iklan, pementasan teater dan segala bentuk cetakan biru yang lain.

Komponen-komponen utama dalam lakon layar terdiri daripada aksi dan dialog. Aksi merujuk kepada "apa yang kita lihat" dan dialog merujuk kepada "apa yang dilafazkan oleh watak". Watak-watak lakon layar juga boleh diperkenalkan dalam bentuk visual di permulaan cerita.

Lakon layar untuk televisyen kadangkala dirujuk sebagai "lakon TV" atau *"teleplay"* dalam Bahasa Inggeris.

Lihat juga
----------

* Penulisan lakon layar
* Lakonan

Call
**Penyakit Graves**, juga dikenali sebagai **goiter resap toksik** dan **penyakit Flajani-Basedow-Graves**, ialah satu penyakit autoimun yang menjejaskan tiroid. Penyakit ini sering menyebabkan hipertiroidisme dan tiroid bengkak. Tanda-tanda dan gejala-gejala hipertiroidisme boleh termasuk kerengsaan, kelemahan otot, masalah tidur, degupan jantung pantas, toleransi teruk terhadap haba, cirit-birit, dan penyusutan berat. Gejala-gejala lain termasuklah penebalan kulit pada tulang kering, dikenali sebagai miksedema pratibia, dan masalah mata seperti pembonjolan, satu keadaan yang dikenali sebagai oftalmopati Graves. Sekitar 25% hingga 80% orang menghidap masalah mata.

Punca sebenar tidak jelas; Walau bagaimanapun, ia dipercayai melibatkan gabungan faktor genetik dan persekitaran. Seseorang adalah lebih berkemungkinan terjejas jika mereka mempunyai ahli keluarga dengan penyakit ini. Jika satu kembar mendapatnya terdapat 30% kembar yang lain juga turut akan mendapat penyakit ini. Pencetus penyakit ini mungkin disebabkan oleh tekanan, jangkitan, atau melahirkan anak. Mereka yang mempunyai penyakit autoimun yang lain seperti diabetes jenis 1 dan artritis reumatoid lebih berkemungkinan terjejas. Merokok meningkatkan risiko penyakit dan boleh membuat masalah mata lebih buruk. Hasil gangguan dari antibodi, yang dipanggil perangsangan imunoglobulin tiroid (TSI), mempunyai kesan yang sama bagi merangsang hormon tiroid (TSH). Antibodi ini menyebabkan kelenjar tiroid menghasilkan lebih banyak hormon tiroid. Diagnosis mungkin disyaki berdasarkan gejala dengan ujian darah dan radioiodine pengambilan yang digunakan untuk mengesahkan penyakit ini. Biasanya ujian darah menunjukkan peningkatan T3 dan T4, TSH rendah, peningkatan pemgambilan radioiodine semua di kesemua bahagian tiroid, dan antibodi TSI.

Catatan
-------

1. 1 2 3 4 5 6 7 8  "Graves' Disease". *www.niddk.nih.gov*. 10 Ogos 2012. Dicapai pada 2 April 2015.
2. 1 2 3 4  Brent, Gregory A. (Jun 12, 2008). "Clinical practice. Graves' disease". *The New England Journal of Medicine*. **358** (24): 2594–2605. doi:10.1056/NEJMcp0801880. ISSN 1533-4406. PMID 18550875.
3. ↑  Menconi, F; Marcocci, C; Marinò, M (2014). "Diagnosis and classification of Graves' disease". *Autoimmunity reviews*. **13** (4–5): 398–402. doi:10.1016/j.autrev.2014.01.013. PMID 24424182.
4. ↑

Pautan luar
-----------

* Penyakit Graves di Curlie

Templat:Patologi endokrin
Templat:Penyakit autoimun
**Peperangan Islam-Mongol** merupakan peperangan di antara kerajaan Islam dengan Empayar Mongol. Peperangan ini berlaku sekitar 1219M - 1303M. Antara kerajaan Islam yang terlibat dalam peperangan ini adalah kerajaan Khwarizmiyah, Bani Abbasiyyah, Saljuk dan Mamluk.

Keadaan Semasa
--------------

Empayar Mongol pimpinan Genghis Khan telah berjaya menewaskan kerajaan Kara-Khitan yang terletak di bahagian barat China dan seterusnya berjaya menawan wilayah empayar kecil tersebut. Peristiwa ini berlaku pada sekitar 1218M. Hasilnya, wilayah jajahan empayar Mongol kini bersempadan dengan wilayah kerajaan Islam Khwarizmiyah.

Kerajaan Khwarizmiyah ketika itu ditadbir oleh khalifah Alauddin Muhammad sedang menghadapi krisis politik dengan kerajaan Islam Bani Abbasiyyah yang ditadbir oleh An-Nasir Lid-Dinillah. Ini berikutan pengisytiharannya sebagai khalifah yang sah bagi menggantikan bapanya yang sebelum ini berusaha keras untuk membebaskan empayar tersebut dari kerajaan Bani Abbasiyyah. Tindakan beliau menyebabkan ketenteraman dan situasi politik bagi kedua-dua kerajaan tersebut berada dalam keadaan tidak stabil.

Krisis
------

Pada peringkat awal, Genghis Khan ingin mengadakan hubungan dagang dan diplomatik yang mantap dengan kerajaan Khwarizmiyah. Untuk memulakan hubungan itu, empayar Mongol menghantar satu rombongan seramai 400 orang. Namun ketika penghantaran rombongan tersebut ke wilayah Khwarizmiyah, Inalchuq, gabenor Otrar iaitu wilayah bahagian timur Khwarizmiyah, berpendapat rombongan tersebut adalah merupakan para perisik bagi Empayar Mongol untuk merisik urusan dalaman negara. Untuk mencegah kebocoran rahsia dan urusan dalaman negara, rombongan tadi ditangkap.

Berita penangkapan rombongan niaga Mongol sampai ke pengetahuan Genghis Khan. Beliau menghantar tiga orang utusan untuk pembebasan rombongan tersebut, serta penyerahan gabenor Otrar iaitu Inalchuq kepada Mongol, namun setelah perbincangan dan rundingan pembebasan gagal, ketiga-tiga utusan tadi dipenjara dan kesemua 400 orang tadi dihukum bunuh.

Apabila berita pembunuhan diketahui oleh Genghis Khan, beliau menyiapkan bala tenteranya dan seterusnya menyerang wilayah kerajaan Islam. Ini menyebabkan berlakunya peperangan Islam-Mongol selama hampir satu abad.

Perang Otrar

Perang Samarkand

Perang Khurasan

Perang Parwan

Perang Sungai Indus

Perang Kose Dag

Kejatuhan Baghdad

Perang Ain Jalut

Perang Homs 1

Perang Homs 2

Perang Wadi Khazandar

Perang Marj As-Saffar

Kesan
-----

Kesan daripada siri peperangan antara kerajaan Islam dengan empayar Mongol, berlakunya proses asimilasi dan transformasi agama dan budaya di antara tentera Empayar Mongol dan kerajaan Islam. Antaranya adalah tertubuhnya dinasti kerajaan Islam di India iaitu dinasti Mughal yang bertahan sehingga abad ke-17.

Lihat juga
----------

* Garis masa pencerobohan Mongol
|  **Laksamana Armada Kesatuan Soviet** *Admiral flota Sovietskogo Soyuza* |
| 

|  |
| --- |
| Lencana papan bahu (1955-1990)
Bintang Marsyal - Besar |

 |
| Negara | Kesatuan Soviet |
| Cabang perkhidmatan | Bendera tentera laut Kesatuan Soviet Tentera Laut Soviet |
| Singkatan |  |
| Pangkat | Pangkat lima bintang |
| Diperkenalkan | Mac 1955 |
| PersamaanNATO | OF-10 |
| Pangkat tinggi seterusnya | Generalisimo Kesatuan Soviet |
| Pangkat rendah seterusnya | Laksamana Armada (Soviet) |
| Persamaan pangkat tentera darat | Marsyal Kesatuan Soviet |
|  |  |
|

**Laksamana Armada Kesatuan Soviet** atau **Admiral of the Fleet of the Soviet Union** (Rusia: admiral flota Sovietskogo Soyuzacode: ru is deprecated , aдмирал флота Cоветского Cоюза) ialah pangkat tentera laut tertinggi Soviet Union. Ia setanding dengan pangkat lima bintang NATO (gred OF-10).

Pangkat ini sebahagian besarnya adalah kehormat dan boleh dianggap bersamaan dengan Laksamana Armada di negara-negara lain. Ia secara rasmi telah ditubuhkan oleh Majlis Menteri-Menteri Kesatuan Soviet pada 3 Mac 1955 dan menggantikan pangkat nama yang sama, Laksamana Armada (aдмирал флота) yang bersamaan dengan Marsyal Kesatuan Soviet sejak tahun 1945. Pemegang berhak menerima Bintang Marsyal.

Setelah kewujudannya, hanya dua laksamana armada, Nikolai Kuznetsov dan Ivan Isakov, telah "dicadangkan" untuk pangkat ini. Kurang daripada setahun kemudian Kuznetsov telah diturunkan pangkat kepada Laksamana Madya atas sebab-sebab politik pada tahun 1956 dan Isakov kekal satu-satunya Laksamana Armada Kesatuan Soviet sehingga kematiannya pada tahun 1967. Penggantinya, Laksamana Sergei Gorshkov, kemudian menjadi laksamana armada ketiga dan terakhir Kesatuan Soviet. Gorshkov meninggal dunia pada tahun 1988 dan tidak ada perlantikkan lagi telah dibuat sebelum kejatuhan Kesatuan Soviet pada tahun 1991.

Dari tahun 1962 dan seterusnya, ia adalah satu gred lebih tinggi daripada Laksamana Armada, yang telah diwujudkan semula sebagai pangkat pertengahan, setaraf dengan Jeneral Ketumbukan.

Senarai Admiral of the Fleet of the Soviet Union
------------------------------------------------

* Nikolai Kuznetsov (1902–74); dilantik 3 Mac 1955; diturunkan pangkat 17 Februari 1956; dinaikkan semula selepas mati 26 Julai 1988
* Ivan Isakov (1894–1967); dilantik 3 Mac 1955
* Sergei Gorshkov (1910–88); dilantik 28 Oktober 1967

Lihat juga
----------

* Laksamana Armada
**Daniel "Dan" Wilding** (lahir 22 Januari, 1989, Kettering, England) adalah seorang pemain dram dari Chichester, England.

Beliau mula bermain dram pada usia 10 dan pada usia 16 tahun, beliau menyertai kugiran pertamanya yang dikenali sebagai Killing Mode. Selepas Killing Mode dibubarkan, beliau menubuhkan sebuah kugiran black metal dipanggil Misery.
Pada tahun 2007 Wilding menyertai sebuah kugiran death metal dari Belgium iaitu Aborted. Dengan mereka beliau telah merakamkan album *Strychnine.213*, yang dikeluarkan pada tahun 2008. Pada tahun 2009 beliau meninggalkan Aborted dan menyertai kugiran teknikal death metal iaitu Trigger the Bloodshed. Beliau juga memainkan dram untuk kumpulan melodic death metal, The Soulless dan kugiran blackened death metal The Order of Apollyon. Pada tahun 2011 beliau telah mula berkhidmat sebagai pemain dram secara langsing untuk kugiran metalcore dari Jerman iaitu Heaven Shall Burn. Pada tahun 2012, Wilding telah menjadi pemain dram untuk kugiran grindcore/death metal Carcass dan merekodkan album terbaru mereka berjudul *Surgical Steel*.

Rujukan
-------

1. ↑  MEINL CYMABLS... INSPIRE: Artists: Dan Wilding
2. ↑  Sick Drummer Magazine | Daniel Wilding

| * l
* b
* s
Carcass |
| --- |
| 
* **Bill Steer**
* **Jeffrey Walker**
* **Daniel Wilding**
* **Ben Ash**

* Michael Amott
* Daniel Erlandsson
* Ken Owen
* Mike Hickey
* Carlo Regadas
* Sanjiv

 |
| Album studio | 
* *Reek of Putrefaction*
* *Symphonies of Sickness*
* *Necroticism – Descanting the Insalubrious*
* *Heartwork*
* *Swansong*
* *Surgical Steel*

 |
| EP | 
* *The Peel Sessions*
* *Tools of the Trade*
* *The Heartwork EP*

 |
| Demo | 
* *A Bomb Drops...*
* *Flesh Ripping Sonic Torment*
* *Symphonies of Sickness*
* *Heartwork*

 |
| Kompilasi | 
* *Wake Up and Smell the... Carcass*
* *Best of Carcass*
* *Choice Cuts*

 |
| Artikel yang berkaitan | 
* Diskografi
* *Requiems of Revulsion*
* Brujería
* Blackstar
* Arch Enemy
* Firebird
* Spiritual Beggars
* Napalm Death
* Electro Hippies

 |

Templat:Heaven Shall Burn
Templat:Aborted
**Pelinciran faraj** atau **air berahi** ialah cecair yang dihasilkan secara semula jadi yang melincirkan faraj. Pelinciran faraj sentiasa ada, tetapi pengeluaran meningkat dengan ketara berhampiran ovulasi dan semasa rangsangan seksual dengan menjangkakan hubungan seksual. Kekeringan faraj ialah keadaan di mana pelinciran ini tidak mencukupi, dan kadangkala pelincir tiruan digunakan untuk menambahnya. Tanpa pelinciran yang mencukupi, hubungan seksual boleh menyakitkan. Lapisan faraj tidak mempunyai kelenjar, dan oleh itu faraj mesti bergantung pada kaedah pelinciran lain. Plasma dari dinding faraj akibat pembengkakan vaskular dianggap sebagai sumber pelinciran utama, dan kelenjar Bartholin, terletak sedikit di bawah dan ke kiri dan kanan introitus (pembukaan faraj), juga merembeskan lendir untuk menambah rembesan dinding faraj. Berhampiran ovulasi, lendir serviks memberikan pelinciran tambahan.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Sistem komputer yang disambung terus ke bekalan elektrik pada dinding terdedah kepada gelombang elektrik atau pengaliran elektrik yang berlebihan. 

Komputer merupakan alat elektronik yang lebih sensitive kepada bekalan elektrik tambahan yang mendadak akan menyebabkan kerosakan litar yang teruk. Bekalan ini berlaku apabila sesuatu peralatan eletrik yang berkuasa tinggi dihidup dan dimatikan berhampiran. Sebagai contoh peralatan eletrik bermotor seperti mesin basuh, penghawa dingin, penyedut hampagas, dan dril menghasilkan kejutan tenaga elektrik yang mampu merosakkan komputer. 

Untuk mengelakkan kerosakan kepada perkakasan komputer, adalah lebih baik bagi pengguna untuk membuat sedikit pelaburan dengan mendapatkan **pengawal aliran elektrik** atau "surge protector". Selain menyambungkan komputer, penguna juga boleh menyambungkan pelbagai peranti lain seperti pencetak dan modem kepada pengawal arus itu. Penguna juga digalakkan menggunakan pengawal kilat bagi sambungan talian telefon ke modem terutama ketika menggunakan modem sewaktu hujan lebat.
**Pelindung Dunia** adalah hasil karya pelukis komik Malaysia iaitu Zint.

Sinopsis
--------

Sekumpulan pahlawan yang digelar Pelindung Dunia terdiri daripada Sarai, Aima, Ena dan Kat ditubuhkan oleh Profesor Mason untuk mencari 5 buah buku sihir yang mewakili elemen air, api, angin, tanah dan langit. Tujuan mencari buku tersebut adalah untuk memusnahkan Raja Raksasa. Usaha mereka selalu dihalang oleh kuncu-kuncu Raja Raksasa yang mempunyai misi untuk menakluki dunia.

Dalam usaha mendapatkan buku sihir kedua, Sarai telah bertarung dengan Xas. Mereka berdua merupakan keturunan bangsa hantu. Dalam pertarungan tersebut, Sarai telah kalah dan dikurung didalam sebiji bola. Mereka cuba mendapatkan pertolongan Erik seorang ahli sihir untuk memulihkan keadaan Sarai. Tapi usahanya tidak berjaya.

Raja Raksasa telah menghantar kuncu-kuncunya untuk mendapatkan buku sihir dan memberkas Pelindung Dunia. Rupanya Raja Raksasa merupakan hasil ciptaan Profesor Mason. Raja Raksasa telah berjaya memperolehi 5 buah buku tersebut. 3 buah buku tersebut sudah ada dalam sedia ada dalam simpanan Raja Raksasa.

Ketika Raja Raksasa Raksasa melakukan hukuman bunuh terhadap Pelindung Dunia, Sarai yang telah berubah bentuk telah datang menyelamatkan mereka. Hasil kerjasama mereka semua, Raja Raksasa dapat dikalahkan.
**Daniele Bonera** (lahir 31 Mei, 1981 di Brescia) merupakan pemain bola sepak Itali dan bermain untuk A.C. Milan di Serie A di mana beliau bermain sebagai pemain pertahanan dan memakai jersi bernombor 25.

Bonera memulakan kariernya bersama Brescia Calcio, dan membuat kemunculan sulung pada musim 1999/2000, di Serie B. Setelah dua lagi musim hebat bersama Brescia, yang membolehkannya mewakili pasukan bola sepak kebangsaan Itali, di mana beliau membuat kemunculan sulungnya dalam perlawanan persahabatan pada 5 September, 2001 menentang Maghribi, Bonera berpindah ke Parma pada musim 2002/03.

Pada 28 Julai, 2006 Daniele berpindah ke A.C. Milan dengan bayaran perpindahan bernilai kira-kira $2.5 juta.

Kemunculan sulungnya dalam Liga Juara-Juara UEFA adalah menentang Anderlecht, pada 17 Oktober 2006, di mana beliau menerima kad merah selepas mendapat kad kuning keduanya di minit ke-47 setelah menyepak bola sewaktu pemain Anderlecht menunggu untuk mengambil sepakan percuma. Selepas kurang menyerlah sebagai bek kanan, Bonera ditukarkan ke bahagian bek tengah setelah beberapa pemain pertahanan mengalami kecederaan dan pengambilan Massimo Oddo dari S.S. Lazio pada Januari, yang merupakan pemain bek kanan yang sebenar.

Beliau dipanggil oleh Roberto Donadoni untuk Kelayakan Euro 2008 Itali menentang Scotland, perlawanan yang dijadualkan pada 28 Mac 2007, tetapi beliau terpaksa menarik diri kerana mengalami kecederaan.

Beliau telah mewakili Itali sebanyak 13 kali.

Kejayaan
--------

**AC Milan**

* Liga Juara-Juara UEFA: 2006/2007
* Piala Super UEFA: 2007
* Piala Dunia Kelab FIFA: 2007

**Itali**

* Kejohanan Bola Sepak Bawah-21 Eropah: 2004

Pautan luar
-----------

* Profail AC Milan
* Profail Yahoo!

| * l
* b
* s
A.C. Milan  – skuad semasa |
| --- |
| 
1 Tătărușanu •
2 Calabria •
4 Bennacer •
5 Dalot •
7 Castillejo •
8 Tonali •
10 Çalhanoğlu •
11 Ibrahimović •
12 Rebić •
13 Romagnoli (k) •
14 Conti •
15 Hauge •
17 Leão •
19 Hernandez •
20 Kalulu •
21 Díaz •
22 Musacchio •
24 Kjær •
27 Maldini •
29 Colombo •
33 Krunić •
43 Duarte •
46 Gabbia •
56 Saelemaekers •
79 Kessié •
90 A. Donnarumma •
96 Jungdal •
99 G. Donnarumma •
Manager: Pioli
 |
|  |
| --- |
| *Bodhidharma*, woodblock print by Yoshitoshi, 1887. |
| Names (*details*) |
| Known in English as: | Bodhidharma |
| Sanskrit: | बोधिधर्मcode: sa is deprecated  |
| Tamil: | போதிதருமன்code: ta is deprecated  *Bōdhitharuman* |
| Telugu: | బోధిధర్మాcode: te is deprecated  |
| Kannada: | ಬೋಧಿ ಧರ್ಮ |
| Bengali: | বোধিধর্ম |
| Parsi: | بودی‌دارما |
| Traditional Chinese: | 菩提達摩code: zh is deprecated  |
| Simplified Chinese: | 菩提达摩code: zh is deprecated  |
| Chinese abbreviation: | 達摩code: zh is deprecated  |
| Hanyu Pinyin: | *Pútídámó* |
| Wade–Giles: | *P'u-t'i-ta-mo* |
| Tibetan: | *Dharmottāra* |
| Korea: | 달마 *Dalma* |
| Jepun: | 達磨code: ja is deprecated  *Daruma* |
| Melayu: | Dharuma |
| Filipino: | Dharāma |
| Thai: | ตั๊กม๊อcode: th is deprecated  *Takmor* |
| Vietnamese: | Bồ-đề-đạt-ma |
|

Templat:ZenBuddhism

**Bodhidharma** (Tamil:: போதிதருமன்; atau dalam Bahasa Melayu dikenali sebagai **Dharuma**. Beliau juga dikenali sebagai Guru Dharma Tripitaka, adalah seorang pertapa legenda beragama Buddha. Menurut mitologi Shaolin, Bodhidharma dianggap sebagai pengasas mazhab Chan atau Zen agama Buddha dan aliran seni bela diri Siau Liem Sie Quanfa atau yang lebih dikenali sebagai Shaolin Kung Fu / Shorinji Kempo (bahasa Jepun) di kuil Siau Liem / Shaolin China.

Asal Usul
---------

Dharuma ialah putera Kerajaan Pallava dan beliau sangat mahir dalam seni perubatan dan pertahanan diri. Gurunya, Gurumatha menghantar beliau ke Cina untuk mengubati sebuah penyakit berjangkit di sana. Pada mulanya, rakyat Cina tidak menyukai kehadiran Dharuma. Tetapi, beliau mendapat penghormatan daripada rakyat Cina selepas kejayaan beliau mengubati seorang budak perempuan. Beliau kemudian mengajar seni perubatan, teknik hipnosis dan Kung fu kepada sami Cina untuk membantu mereka mempertahankan diri dari perompak
Contoh papan tanda "pengesahan laluan", yang memaklumkan pengguna jalan raya tentang jarak mereka (dalam kilometer) dari tempat-tempat yang disenaraikan
**Papan tanda lalu lintas** atau **isyarat lalu lintas** ialah papan tanda yang dipasang di tepi atau di atas jalan raya bagi memberi arahan, panduan atau maklumat kepada para pengguna jalan raya. Isyarat-isyarat terawal ialah tanda jalan kayu atau batu yang ringkas. Kemudiannya, papan tanda dengan lengan arah diperkenalkan, contohnya tiang panduan di United Kingdom dan tanda jalan di Saxony.

Dengan jumlah lalu lintas meningkat sejak 1930-an, banyak negara menerapkan papan-papan tanda bergambar atau dipermudahkan dan diseragamkan bagi mengatasi halangan bahasa untuk mempertingkat keselamatan. Papan tanda bergambar menggunakan simbol-simbol (biasanya berbentuk bayang) untuk menggantikan perkataan dan biasanya berdasarkan protokol antarabangsa. Papan-papan tanda jenis ini mula dibangunkan di Eropah dan diterima pakai oleh kebanyakan negara pada tahap yang berbeza-beza.

Konvensyen antarabangsa
-----------------------

Konvensyen-konvensyen antarabangsa seperti Konvensyen Vienna mengenai Papan Tanda dan Isyarat Jalan telah membantu mencapai suatu tahap keseragaman dalam isyarat lalu lintas di pelbagai negara. Negara-negara juga secara sehala (sedikit sebanyak) mengikuti konvensyen negara lain untuk mengelakkan kekeliruan.

Lalu lintas kereta api
----------------------

Lalu lintas kereta api biasanya mempunyai banyak perbezaan di antara negara dan selalunya tidak banyak persamaan dengan papan tanda jalan. Lalu lintas ini dikendalikan oleh pemandu profesional atau sistem kawalan berpusat.

Rujukan
-------

1. ↑  "Carian: traffic sign". *Pusat Rujukan Persuratan Melayu*. Dewan Bahasa dan Pustaka. Dicapai pada 11 Februari 2023.
2. ↑  "Traffic Signs Manual - Chapter 1" (PDF). *Jabatan Pengangkutan* (dalam bahasa Inggeris). Pejabat Alat Tulis. 2018. Diarkibkan daripada yang asal (PDF) pada 26 Julai 2019. Dicapai pada 11 Februari 2023.
3. ↑  J.B. Calvert (29 Mei 1999). "Centralized Traffic Control" (dalam bahasa Inggeris). Diarkibkan daripada yang asal pada 30 Jun 2012. Dicapai pada 11 Februari 2023.

Portal:* dacing Undang-undang

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Perancis (data)
* Jerman
* Israel
* Amerika Syarikat
* Jepun
* Republik Czech
	+ 2

 |
Pengakisan pada logam yang terdedah termasuk juga nat dan bolt
**Pengakisan** (bahasa Inggeris: *corrosion*code: en is deprecated ) ialah proses semula jadi yang menukarkan logam yang lebih halus kepada bentuknya yang stabil kimia seperti dala bentuk oksida, hidroksida atau sulfida. Ia merupakan kemusnahan bahan (biasanya logam) secara beransur-ansur oleh bahan kimia dan/atau tindak balas elektrokimia dengan persekitaran. Kejuruteraan pengakisan (*corrosion engineering*) adalah satu bidang mengkhusus dalam pengawalan dan penghentian pengakisan.

Pengakisan paling biasanya merujuk kepada pengoksidaan elektrokimia logam dalam tindak balas dengan bahan pengoksida seperti oksigen atau sulfur. Pengaratan iaitu pembentukan besi oksida, adalah satu contoh pengakisan elektrokimia yang dikenali. Kerosakan jenis ini biasanya menghasilkan oksida atau garam daripada logam asal serta penampakan warna kejinggaan yang tersendiri pada permukaan bahan. Karat juga boleh berlaku dalam bahan-bahan lain selain daripada logam seperti seramik atau polimer, meskipun istilah "penguraian" lebih biasa digunakan dalam konteks ini. Pengakisan menjejaskan sifat bahan dan struktur yang berguna termasuk kekuatan, penampilan dan kemudahtelapan kepada cecair dan gas.

Banyak aloi binaan mengakis hanya disebabkan kelembapan udara semata-mata, namun proses ini boleh dipengaruhi oleh pendedahan kepada bahan-bahan tertentu. Pengakisan boleh tertumpu dalam kawasan tertentu membentuk lubang atau retak, atau ia boleh meliputi seluruh kawasan yang luas secara lebih kurang seragamnya mengakis permukaan. Proses pengakisan berlaku pada permukaan terdedah kerana sifatnya yang dikawal oleh resapan. Hasilnya, kaedah untuk mengurangkan aktiviti pengakisan pada permukaan terdedah seperti pempasifan dan penukaran kromat boleh meningkatkan rintangan kakisan sesuatu bahan itu. Bagaimanapun, ada daripada beberapa mekanisme pengakisan ini kurang dapat dilihat mahupun dijangka.

Langkah perlindungan
--------------------

Pelbagai rawatan digunakan untuk mengurangkan kerosakan aikbat pengakisan kepada objek logam yang terdedah kepada cuaca, air garam, asid atau persekitaran yang mengancam. Beberapa aloi logam tertentu yang tidak dilindungi sangat terdedah kepada pengakisan, seperti logam yang digunakan dalam magnet neodimium yang boleh mengelupas atau hancur menjadi serbuk bahkan dalam persekitaran dalaman yang kering dan stabil suhunya melainkan jika dirawat dengan betul untuk mencegah pengakisan.

Penyaduran, pengecatan dan pelapisan enamel berkaca adalah rawatan mencegah pengakisan yang paling biasa digunakan; di mana kaedah-kaedah ini berkesan dengan menyediakan penghalang bahan tahan kakisan antara persekitaran yang merosak dengan dan bahan binaan.

Rujukan
-------

1. ↑  "'corrosion'— Maklumat Kata". *Pusat Rujukan Persuratan Melayu*. Dewan Bahasa dan Pustaka. Dicapai pada 14 Januari 2018.

Bacaan lanjut
-------------

* Jones, Denny (1996). *Principles and Prevention of Corrosion* (ed. ke-2). Upper Saddle River, New Jersey: Prentice Hall. ISBN 0-13-359993-0.
Pengalisan api dengan menyembur plaster berasaskan gipsum.
Pengutuhan litar talam kabel dengan menggunakan papan kalsium silikat.
**Pengalisan api** merupakan langkah perlindungan kebakaran pasif yang melibatkan kerja membuat sesebuah binaan atau bahan-bahannya menjadi lebih tahan kepada api, ataupun bahan-bahan berkenaan, ataupun tindakan memasangkan bahan-bahan tersebut. Istilah "kalis api" tidak semestinya bererti benda itu tidak akan terbakar langsung, tetapi berkenaan dengan sukatan prestasi dalam keadaan ujian dan penilaian tertentu. Pengalisan api tidak membolehkan benda yang dirawat itu tidak terjejas langsung oleh kebakaran, kerana bahan-bahan biasa tidak lali daripada kesan kebakaran pada keamatan atau jangka masa yang mencukupi.

Pasaran dan aplikasi
--------------------

Berikut ialah antara sektor-sektor ekonomi yang paling memerlukan pengalisan api:

* Pembinaan komersil, perumahan dan industri
	+ Keluli binaan untuk mengawal suhu di bawah takat genting (kira-kira 540 °C)
	+ Litar elektrik untuk mengawal litar elektrik genting di bawah suhu 140 °C supaya kekal beroperasi
* Perkapalan
* Pembinaan luar pesisir
	+ Kontena Gas petroleum cair untuk mencegah BLEVE (letupan wap mengembang cecair mendidih)
* Kambi saluran dan jambatan paip dalam kilang penapisan minyak atau loji kimia untuk mengawal suhu keluli binaan di bawah takat genting (kira-kira 540° C)
* Aerodinamik
* Dinding dan siling/lapik konkrit terowong
	+ Lapik konkrit terowong lalu lintas
* Perlombongan atas dan bawah tanah

Rujukan
-------
Gambar rumah kampung Sumatra ini diterbitkan pada tahun 1810 dan kini berada dalam domain awam
**Domain awam** merupakan himpunan pengetahuan dan pembaharuan (terutamanya perkara kreatif seperti penulisan, seni, muzik, sains, ciptaan dan lain-lain; di mana tidak ada seseorang atau suatu pertubuhan dapat membuktikan kepentingan dalam suatu bidang kuasa (biasanya dibuktikan dengan sebuah hak cipta atau paten). Hasil kerja dan penemuan yang ada dalam domain awam dianggap sebagai sebahagian dari warisan budaya am, dan semua orang dapat menggunakannya tanpa batasan (termasuklah tujuan komersil).

Hak cipta diberikan dalam mempromosikan pengembangan seni dan sains dengan memberikan pulangan (kewangan) kepada pencipta. Tetapi setelah tempoh masa yang tertentu, karya mereka akan dikelaskan sebagai domain awam. Karya yang terdapat dalam Domain awam boleh digunakan oleh semua orang tanpa beban kewangan atau sosial. 

Ini bertujuan bagi memberi peluang orang awam menggunakan ciptaan yang telah lama, selain bagi menggalakkan penciptaan barangan baru bagi menggantikan ciptaan yang telah memasuki domain awam.

Lihat juga
----------

* Wikipedia:Domain awam
* Wikipedia:Sumber imej bebas

Sumber
------

* Fishman, Stephen, *The Public Domain: How to Find & Use Copyright-Free Writings, Music, Art & More*. ISBN 0873374339
**Paul-Henri-Benjamin Balluet d'Estournelles, Baron de Constant de Rebecque** (22 November 1852 – 15 Mei 1924), merupakan diplomat dan ahli politik Perancis, serta peguamcara timbang tara antarabangsa dan penerima Hadiah Keamanan Nobel 1909.

Biografi
--------

Estournelles de Constant dilahirkan di La Flèche (Sarthe) di lembah Loire dan cucu saudara kepada Benjamin Constant. 

Selepas mempelajari undang-undang dan bahasa Timur di Lycée Louis-le-Grand, Paris, Estournelles de Constant telah memulakan kerjaya diplomatik pada tahun 1876. Antara jawatan diplomatik terawal beliau adalah di Montenegro, Empayar Uthmaniyah, Belanda, Great Britain, dan Tunisia; pada 1882 beliau kembali ke Paris untuk berkhidmat sebagai Penolong Pengarah Kementerian Luar Negeri. Pada tahun 1890, beliau telah dihantar ke London sebagai chargé d'affaires Perancis di mana beliau memainkan peranan dalam mengelakkan perang dengan Britain atas pertikaian penjajahan. Kecewa dengan batasan perkhidmatan diplomatik, beliau bertanding untuk Parlimen Perancis pada tahun 1895. Pada tahun 1904, Estournelles de Constant bertanding dan memenangi kerusi Senat Perancis, di mana beliau berkhidmat sehingga akhir hayatnya.

Beliau merupakan ahli Mahkamah Tetap Timbang Tara dari tahun 1900. Beliau telah mewakili Perancis dalam Persidangan Keamanan Hague (1898 and 1907), dan menggariskan visi Kesatuan Eropah. 

Estournelles de Constant benyak menulis berkaitan sejarah dan politik. Beliau turut menjadi penyumbang tetap kepada surat khabar *Le Temps,* *La Revue de Paris,* dan *La Revue des deux mondes.* Beliau mengahwini wanita Amerika, Daisy Sedgwick Berend dan banyak mengembara dan menulis berkaitan Amerika Syarikat.

Sumber
------

* Jolly, Jean, dir. *Dictionnaire des parlementaires français: Notices biographiques sur les ministres, députés et sénateurs français de 1889 à 1940.* 6 vols. Paris: Presses universitaires de France, 1960–70.
* "Paul Henri d'Estournelles de Constant—Biography".

Bacaan tambahan
---------------

* Stéphane Tison (ed.), *Paul d'Estournelles de Constant. Concilier les nations pour éviter la guerre (1878-1924)*, Rennes, Presses universitaires de Rennes, 2015.
* Laurent Barcelo, *Paul d'Estournelles de Constant : L'expression d'une idée européenne*, Paris, L'Harmattan, 1995.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Paul-Henri-Benjamin d'Estournelles de Constant*** |


| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Norway
* Sepanyol
* Perancis (data)
* Jerman
* Itali
* Israel
* Amerika Syarikat
* Belanda
* Poland
* Vatican

 |
| Kamus biografi | 
* Jerman

 |
| Pangkalan data saintifik | 
* CiNii (Jepun)

 |
| Lain-lain | 
* Aplikasi Berfaset Terminologi Subjek
* RERO (Switzerland)
	+ 1
* Rangkaian Sosial dan Konteks Arkib
* SUDOC (Perancis)
	+ 1

 |
**D minor** ialah suatu skala minor berdasarkan not D, dan terdiri daripada pic D, E, F, G, A, B♭ dan C. Tanda nada ini memiliki satu flat. Major relatifnya ialah F major dan major selarinya ialah D major.

Skala minor alami D ialah:

 {
\override Score.TimeSignature #'stencil = ##f
\relative c' {
  \clef treble \key d \minor \time 7/4
  d4 e f g a bes c d c bes a g f e d2
  \clef bass \key d \minor
} }
Audio playback is not supported in your browser. You can download the audio file.
Perubahan yang diperlukan dalam versi melodik dan harmonik ditulis dengan tanda kromat seperti lazim. Minor harmonik dan minor melodik bagi D ialah:

 {
\override Score.TimeSignature #'stencil = ##f
\relative c' {
  \clef treble \key d \minor \time 7/4
  d4^\markup "Skala minor harmonik D" e f g a bes cis d cis bes a g f e d2
} }
Audio playback is not supported in your browser. You can download the audio file.
 {
\override Score.TimeSignature #'stencil = ##f
\relative c' {
  \clef treble \key d \minor \time 7/4
  d4^\markup "Skala minor melodik D (menaik dan menurun)" e f g a b cis d c! bes! a g f e d2
} }
Audio playback is not supported in your browser. You can download the audio file.

Pautan luar
-----------

* Kategori berkenaan D minor di Wikimedia Commons
**Paradoks datuk** (bahasa Inggeris: *grandfather paradox*code: en is deprecated ) ialah paradoks yang boleh diungkitkan hasil kefahaman mengenai konsep perentasan atau pengembaraan masa: seseorang yang tiba di suatu titik masa silam barangkali akan melakukan sesuatu perkara yang akan menghalang datuk atau nenek bertemu dengan pasangannya lalu menghalang salah satu orang tua lahir dan hidup seterusnya akan menghalang terwujudnya si pengembara. Dari situasi yang dibayangkan ini boleh dilanjutkan kepada sebarang tindakan dilakukan pada masa lampau ini akan menyebabkan masa hadapan yang baharu akan tertimbulnya perkara yang tidak konsisten.

Rujukan
-------

1. ↑  Taza Aznam (25 Mei 2018). "Masalah Yang Menimpa Para Pengembara Masa: Bahagian Pertama". *Majalah Sains*.
2. ↑  "Carl Sagan Ponders Time Travel". *NOVA*. PBS. December 10, 1999. Dicapai pada 2016-05-21.
3. ↑  Francisco Lobo (2003). "Time, Closed Timelike Curves and Causality". *Nato Science Series II*. **95**: 289–296. arXiv:gr-qc/0206078. Bibcode:2003ntgp.conf..289L.
**Emad El-Din Mohamed Abdel Moneim Fayed**, atau lebih dikenali sebagai **Dodi Al-Fayed** (15 April 1955 - 31 Ogos 1997) merupakan seorang produser filem dan anak kepada Mohamed al-Fayed, seorang hartawan serta pemilik kedai ternama Harrods dan Hôtel Ritz Paris. Beliau merupakan pasangan romantik bersama Puteri Diana. Mereka berdua terbunuh di dalam satu nahas kemalangan jalan raya di Paris, Perancis pada 31 Ogos 1997.

Kehidupan awal dan kerjaya
--------------------------

Dilahirkan di Iskandariah, Mesir. Anak sulung kepada Mohamed al-Fayed dan mempunyai hubungan saudara tiri dengan Omar, Camilla, Karim dan jasmine Fayed. Bapanya merupakan mantan pemilik syarikat Harrods, pemilik Hotel Ritz Paris dan mantan pemilik kelab bola sepak Fulham F.C.. Ibunya, Samira Khashoggi berasal dari Arab Saudi bekerja sebagai seorang penulis yang juga cucu kepada hartawan terkenal Turki, Adnan Khashoggi. Memulakan pendidikan awal di Collège Saint Marc dan Institute Le Rosey di Switzerland. Selepas tamat pengajian, beliau bekerja di Kedutaan UAE di London. Fayed juga merupakan sepupu rapat dengan wartawan terkenal, Jamal Khashoggi yang terbunuh di Turki pada tahun 2018. Pekerjaannya sering disebut ialah sebagai penerbit filem; beliau juga merupakan salah seorang penerbit di dalam filem seperti *Chariots of Fire, Breaking Glass, F/X, F/X2, Hook dan The Scarlet Letter*. Fayed juga merupakan eksekutif pemasaran di dalam syarikat Harrods sehingga ke hari kematiannya.

Kehidupan peribadi
------------------

Pada tahun 1986, beliau mendirikan rumahtangga dengan Suzanne Gregard dan bercerai selepas lapan bulan hidup bersama. Pada tahun 1997, beliau menjalinkan hubungan intim dengan Puteri Diana. Namun begitu pada tahun tersebut, beliau mengikat tali pertunangan dengan Kelly Fisher dan menghadiahkan sebuah rumah agam di Malibu, California, Amerika Syarikat.

Kematian
--------

Sebuah tugu yang dinamakan sebagai *Innocent Victim* didirikan oleh ayahnya sebagai tanda kenangan terhadap Dodi dan Diana
Pada 31 Ogos 1997, beliau telah meninggal dunia dalam satu nahas kemalangan jalan raya di Paris, Perancis bersama dengan kekasihnya, Puteri Diana. Jasadnya disemadikan di Brookwood Cemetery berdekatan Woking, Surrey, sebuah kawasan estet milik keluarganya pada bulan Oktober 1997.

Legasi
------

Memorial antara Diana dan Dodi Fayed di Harrods.
Ayahnya merasmikan tugu peringatan kepada Dodi dan Diana di Harrods pada 12 April 1998, dan kemudian merasmikan tugu peringatan kedua yang lebih mewah pada tahun 2005.

Rujukan
-------

Pautan luar
-----------

* Dodi Al-Fayed di Pangkalan Data Filem Internet (IMDb)
Jangan dikelirukan dengan Paradox Development Studio.
Untuk kegunaan lain, sila lihat Paradox Interactive (nyahkekaburan).
**Paradox Interactive AB** adalah sebuah syarikat penerbit permainan video berasaskan di Stockholm, Sweden. Pada awalnya, syarikat ini di bawah Target Games dan kemudian Paradox Entertainment (sekarang Cabinet Entertainment) sebelum bertukar menjadi syarikat bebas pada tahun 2004. Melalui beberapa faktor seperti mengembangkan studio dalaman, mengasaskan studio baharu dan membeli pembangun perisian bebas, syarikat ini telah berkembang ke sembilan studio pembangunan pihak pertama, termasuk studio terunggul mereka iaitu Studio Paradox Development, dan bertindak sebagai penerbit permainan video daripada pembangun lain.

Paradox terkenal kerana mengeluarkan permainan video strategi bertema sejarah, terutamanya permainan strategi besar, dan telah menerbitkan permainan video strategi dalam tetapan yang berbeza, serta permainan video genre lain seperti simulator pengurusan dan permainan berperanan. Mereka biasanya meneruskan pembangunan permainan mereka selepas keluaran awal dengan penciptaan kandungan berbayar yang boleh dimuat turun, dan juga terkenal kerana mencipta permainan yang mudah diubah suai.

  

Selain dari permainan video, Paradox telah mencipta permainan papan berdasarkan beberapa tajuknya, dan memiliki hak ke atas siri permainan peranan atas meja World of Darkness sejak membeli White Wolf Publishing pada 2015. Mereka mengadakan konvensyen tahunan, PDXCON, yang telah dibuka kepada orang ramai sejak 2017.

Sejarah
-------

### Pemisahan daripada Paradox Entertainment(1999-2004)

Pada awalnya Paradox Interactive's bermula dengan Target Games, sebuah syarikat permainan papan di Sweden. Target telah mengeluarkan permainan papan dan permainan peranan atas meja pada tahun 1980s dan 1990s, dan menceburi permainan video. Menjelang akhir 1990, Target bergelut dari segi kewangan, dan mereka akhirnya menjadi muflis menjelang 1999. Bahagian permainan video berputar menjadi entiti tersendiri, Paradox Entertainment, yang menerbitkan adaptasi permainan video Target's Games.

1. 1 2 3 4  "Annual report 2020". *paradoxinteractive*. 22 April 2021. Diarkibkan daripada yang asal pada 24 May 2021. Dicapai pada 28 September 2021.
2. ↑  Dean, Paul (25 September 2013). "Inside Paradox, the strangest company in video games". *Eurogamer*. Diarkibkan daripada yang asal pada 25 March 2019. Dicapai pada 8 January 2019.
**Dodoma**, secara rasminya Bandar Dodoma, ialah ibu negara Tanzania dan ibu negeri Kawasan Dodoma dengan jumlah penduduk sebanyak 410956.

Di tengah negara, bandar ini terletak 453 km ke arah barat dari bekas ibu negaranya Dar es Salaam dan terletak 441 km ke arah selatan dari Arusha, iaitu pusat Masyarakat Afrika Timur. Mengikut jumlah penduduknya, terdapat 199487 orang lelaki dan 211469 orang perempuan. Asalnya sebagai bandar pasar kecil yang dikenali sebagai Idodomya, Dodoma diasaskan pada tahun 1907 oleh pendatang Jerman semasa pembinaan kereta api utama Tanzania. Dodoma mempunyai iklim separuh gersang dan suhu yang agak panas sepanjang tahun. Rumah Parlimen Tanzania terletak di Dodoma. Bandar ini diwakili dalam Liga Premier Tanzania oleh persatuan bola sepak Dodoma FC, yang sebelum ini dikenali sebagai Polisi Dodoma, serta persatuan terawal lain seperti CDA, Waziri Mkuu, Kurugenzi, Mji Mpwapwa dan Dundee. Bandar ini menempatkan Gereja Dodoma, Gereja Anglikan dan Masjid Muammer Gaddafi.

Rujukan
-------

1. ↑  "Country Profile from the official website of Tanzanian government". Dicapai pada 2014-03-01.
Pada 14 Ogos 1898 iaitu dua hari selepas pihak Amerika Syarikat menakluk Manila, pihak negara tersebut mendirikan **Pemerintahan Tentera di Filipina** di bawah Jeneral Wesley Merritt sebagai Gabenor Tentera. Selama tempoh pemerintahan ini berlangsung (1898-1901), Komandan Tentera AS mengatur Filipina di bawah kuatkuasa Presiden Amerika Syarikat sebagai Panglima Tertinggi Angkatan Tentera negara tersebut. Otis Umum berhasil menunjuk Merritt Umum sebagai Gabenor Militer, yang mengatur pada tahun 1898-1900. Otis Umum digantikan oleh Jeneral Douglas MacArthur yang memerintah dari tahun 1900 sehingga 1901.
Di bawah pemerintahan tentera ini, sebuah sistem sekolah berdasarkan sistem Amerika diperkenalkan, awalnya dengan askar berkhidmat sebagai guru, pengadilan awam yang teratur termasuk sebuah Mahkamah Agung, dan pemerintah daerah yang didirikan di kota-kota dan provinsi. Pilihanraya tempatan pertama di bawah pemerintahan ini dilakukan oleh Jenderal Harold W. Lawton pada tanggal 7 Mei 1899 di Baliwag, Bulacan.

Rujukan
-------

1. ↑  Halstead 1898, halaman 110–112
2. ↑  Otis, Elwell Stephen (1899). "Annual report of Maj. Gen. E.S. Otis, U.S.V. commanding Department of the Pacific and 8th Army Corps, military governor in the Philippine Islands". *Annual Report of the Major-General Commanding the Army*. **2**. Washington, DC: Government Printing Office. m/s. 146.
3. ↑  Zaide 1994, halaman 279Ch.21
**Pelita Bahasa** merupakan sebuah majalah berbahasa Melayu di Malaysia yang mula diterbitkan pada 1989. Ia merupakan majalah khusus tentang bahasa dan diterbitkan sebulan sekali. Majalah ini menyasarkan pembaca daripada kalangan guru, pelajar menengah rendah dan tinggi, mahasiswa, kakitangan kerajaan dan pengguna bahasa yang lain. Majalah ini juga mengandungi 60 halaman bercetak.

Kandungan
---------

**Pelita Bahasa** merupakan bahan bacaan ringan yang dapat dijadikan sumber rujukan yang berkait dengan hal-hal mengenai bahasa. Isinya bukan sahaja bersifat informatif, tetapi juga merupakan sumber rujukan yang dapat digunakan di dalam bidang bahasa Melayu.

Butiran
-------

Berikut merupakan senarai harga yang telah ditetapkan dengan mengikut tempat majalah ini dipasarkan.

* Semenanjung Malaysia : RM 4.50
* Sabah & Sarawak : RM 5.00
* Singapura : S$ 4.50
* Brunei Darussalam : B$ 4.50

Rujukan
-------

1. ↑  "salinan arkib". Diarkibkan daripada yang asal pada 2012-04-23. Dicapai pada 2012-06-23.

Pautan luar
-----------

* Laman web Facebook Dewan Siswa
* Laman web rasmi DBP Diarkibkan 2007-08-11 di Wayback Machine
**Penyakit Newcastle** (***Newcastle Disease***, **ND**) merupakan penyakit pada unggas besar yang membawa maut. Di Indonesia, penyakit ini juga dikenali sebagai **tetelo** sempena nama dalam bahasa Jawa, *thèthèlo*.

Puncanya ialah serangan virus NDV, sejenis virus RNA berkas tunggal dengan sekuens antisens negatif. Pertama kali virus ini diiasingkan di Newcastle upon Tyne, England, tahun 1926 oleh Doyle. Pada tahun yang sama, Kraneveld berjaya mengasingkan virus pada ayam itik dari Bogor.

Serangan pada ayam adalah yang paling umum, dengan gejala klinikal seperti terkena selesema (hidung berair dan tersumbat), mengorok, sayap turun terkulai, kaki terseret, hingga ketua terkulai atau melipat. Pada unggas muda, serangan ini boleh segera berakhir dengan kematian, manakala pada unggas dewasa, kematian biasanya berlaku dua hingga tiga hari selepas gejala pertama kali terlihat.

Ayam pedaging muda terdedah tetelo.
Penyakit ini juga menyerang itik serati. Manusia boleh dijangkiti NDV tetapi tidak memberikan gejala yang ketara, biasa berupa konjungtivitis (radang selaput mata) atau pilek ringan.

Kerana disebabkan oleh virus, tidak terdapat rawatan yang dapat diberikan kecuali menguatkan keadaan unggas. Vaksinasi diberikan melalui mulut kepada unggas yang sihat, biasanya dicampurkan dengan air minum.

Rujukan
-------

1. ↑  Anonim.